Nordjyllands Politi står foreløbigt på bar bund i sagen om en påsat brand i en opgang i Hobro natten til fredag. Klokken 03 slog en forbipasserende alarm, da der var voldsom røgudvikling fra en opgang på Kirketorvet 4-6. Beredskabet rykkede ud og fik hurtigt slukket branden. Det viser sig, at der er blevet sat ild til nogle aviser og reklamer i opgangen. Ingen personer kom til skade ved branden. Nordjyllands Politi hører gerne fra vidner, der har set noget mistænkeligt i området. Inden branden havde der desuden været et indbrud i en af lejlighederne.

Referat:
Satte ild til aviser og reklamer i en opgang i Hobro.